Omakulttuurikeskeisyys+vs.+kulttuurisensitiivisyys

=Omakulttuurikeskeisyys vs. kulttuurisensitiivisyys=

Omakulttuurikeskeisyydellä tarkoitetaan omaan kulttuuriin sopivien toimintamallien ja tapojen soveltamista muihin kulttuureihin. Käytänössä tämä tarkoittaa sitä, että sanonta "Ei se mitä näytät, vaan se miten se nähdään. Ei se mitä sanot vaan se, miten se kuullaan" nousee merkittäväksi ohjeeksi monikulttuurisessa ympäristössä. Saatat joutua tilanteeseen, jossa mielestäsi teet kaiken aivan niin kuin pitääkin, etkä silti käsitä mitä tapahtui tai miksi asiat eivät etene. Toisessa kulttuurissa toimiessa on opittava selviämään ja olemaan "kulttuurisesti tehokas ja sensitiivinen". Kulttuurisesti tehokkaalla työskentelyllä tarkoitetaan sitä, että oma toiminta ja käyttäytyminen on kohdemaan kulttuuria kunnioittavaa ja paikalliseen kulttuurin sopivuussäännöt täyttävää. Vierasta kulttuuria kunnioittava toiminta ei kuitenkaan tarkoita sitä, että sinun tarvitsisi luopua kaikista omista tavoistasi ja sinulle tärkeistä asioista, vaan tärkeätä on löytää tasapaino uuden kultturin oppimisen ja omaksumisen sekä omien, tuttujen ja turvallisten tapojen välille. Omakulttuurikeskeisyys luo usein mielikuvan ylemmydestä ja paremmuudesta ja jakaa ihmiset ryhmiin me ja he. On luonnollista olettaa ja erehtyä. Tärkeää on kuitenkin ymmärtää, että toisenlaisia tapoja ei pidä tuomita tai väheksyä. Jokainen on jossainmäärin omakulttuurikeskeinen. Omaa sisäistä oppimisprosessia omakulttuurikeskeisyydestä kohti kulttuurisensitiivisyyttä kannattaa tarkkailla ja siitä kannattaa nauttia

Tehtävät
Lue teksti "Kaksi tarinaa - yksi tapaus" ( Manage wiki --> FILES). Oletko itse joutunut joskus tilanteeseen, jossa et ymmärrä lainkaaan miten tulisi toimia tai muiden ihmisten käyttäytyminen ja reaktiot tuntuivat täysin käsittämättömiltä? Haasta itsesi asettautumaan toisen ihmisen asemaan seuraavan kerran, kun joudut tilanteeseen, jossa olet täysin eri mieltä. Koeta perustella itsellesi se, miksi toinen voi olla oikeassa, vaikka onkin täysin eri mieltä.